NORAKSTS

|  |  |
| --- | --- |
| 26.09.2019. | Nr.12/14 |

###### GROZĪJUMS JELGAVAS PILSĒTAS DOMES 2017.GADA 24.AUGUSTA LĒMUMĀ Nr.10/17“JELGAVAS PILSĒTAS DOMES ZEMES LIETU KOMISIJAS SASTĀVA APSTIPRINĀŠANA”

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, D.Olte, I.Bandeniece, A.Garančs, J.Strods, I.Jakovels, S.Stoļarovs, L.Zīverts, G.Kurlovičs, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 21.panta pirmās daļas 24.punktu, 61.pantu un Jelgavas pilsētas domes Zemes lietu komisijas nolikumu, pamatojoties uz Jelgavas pilsētas pašvaldības iestādes “Jelgavas pilsētas pašvaldības policija” 2019.gada 29.augusta informatīvo vēstuli par Sabiedriskās kārtības un drošības uzraudzības nodaļas priekšnieka I.Omika deleģēšanu darbam Jelgavas pilsētas domes Zemes lietu komisijā,

**JELGAVAS PILSĒTAS DOME NOLEMJ:**

Izdarīt grozījumu Jelgavas pilsētas domes 2017.gada 24.augusta lēmumā Nr.10/17 “Jelgavas pilsētas domes Zemes lietu komisijas sastāva apstiprināšana” un 1.3.4.apakšpunktu izteikt šādā redakcijā:

“1.3.4. Ivo Omiks – Jelgavas pilsētas pašvaldības iestādes “Jelgavas pilsētas pašvaldības policija” Sabiedriskās kārtības un drošības uzraudzības nodaļas priekšnieks”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2019.gada 26.septembrī